Úradný vestník L 356 , 17/12/1986 S. 0005 - 0005

Fínske špeciálne vydanie: Kapitola 2 Zväzok 4 S. 0212

Švédske špeciálne vydanie: Kapitola 2 Zväzok 4 S. 0212



Nariadenie Komisie (EHS) č. 3829/86 z 15. decembra 1986 o zaradení tovaru, na ktorý sa vzťahuje položka č. 44.15 Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 zo 16. januára 1969 o opatreniach, ktoré treba prijať na jednotné uplatňovanie nomenklatúry Spoločného colného sadzobníka [1], ktoré bolo naposledy zmenené a doplnené nariadením (EHS) č. 2055/84 [2], a najmä na jej články 3 a 4, keďže v záujme zabezpečenia jednotnej aplikácie nomenklatúry Spoločného colného sadzobníka treba prijať ustanovenia na zaradenie sedemvrstvovej preglejkovej dosky s dĺžkou od 1981 do 2400 mm, šírkou od 762 do 1220 mm a hrúbkou asi 44 mm, zloženej z jadra zlisovaného medzi dvoma preglejkami z troch vrstiev, ktorá má dve pozdĺžne hrany (prípadne dyhové) a jednu alebo dve hrany po šírke (prípadne dyhové) tvorené jediným kusom dreva na "olepovanie" a neprešla nijakým ďalším spracovaním; keďže položka č. 44.15 Spoločného colného sadzobníka, ktorý je prílohou nariadenia Rady (EHS) č. 950/68 [3], ktoré bolo naposledy zmenené a doplnené nariadením (EHS) č. 3129/86 [4], zahrnuje, inter alia, preglejku, dyhové dosky, laminované dosky a podobne laminované výrobky z dreva (vrátane dyhových dosiek a tabulí) a pod položku č. 44.23 spadá drevo stavebného stolárstva a tesárstva; keďže možno na zaradenie uvedených dosiek vziať do úvahy tieto položky; keďže uvedená doska nemá nijaké charakteristické znaky okrem svojho obdĺžnikového tvaru a hrúbky, ktoré ju predurčujú na použitie pri výrobe dverí; keďže pravouhlý tvar a hrúbka nie sú dostatočnými znakmi na uplatnenie všeobecného pravidla č. 2 a) na interpretáciu nomenklatúry Spoločného colného sadzobníka (neúplné alebo nedokončené výrobky), pretože doska môže byť v takejto podobe použitá aj na iné účely ako výroba dverí; keďže táto doska nie je dostatočne opracovaná, aby mohla byť zaradená pod položku č. 44.23 ako nedokončené dvere; keďže v dôsledku toho sa musí zatriediť pod položku 44.15; keďže opatrenia stanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka, PRIJALA TOTO NARIADENIE: Článok 1 Sedemvrstvová preglejková doska s dĺžkou od 1981 do 2400 mm, šírkou od 762 do 1220 mm a hrúbkou asi 44 mm zložená z jadra zlisovaného medzi dvoma preglejkami z troch vrstiev, ktorá má dve pozdĺžne hrany (prípadne dyhové) a jednu alebo dve hrany po šírke (prípadne dyhové) tvorené jediným kusom dreva na "olepovanie" a neprešla nijakým ďalším spracovaním, sa do Spoločného colného sadzobníka zaraďuje pod položku: 44.15 Preglejky, dyhové dosky, laminované dosky a podobne laminované ostatné výrobky z dreva (vrátane dyhových dosiek a platní); vkladané drevo a marketérie. Článok 2 Toto nariadenie nadobudne účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 15. decembra 1986 Za Komisiu Cockfield Podpredseda [1] Ú. v. ES L 14, 21.1.1969, s. 1. [2] Ú. v. ES L 191, 19.7.1984, s. 1. [3] Ú. v. ES L 172, 22.7.1986, s. 1. [4] Ú. v. ES L 292, 16.10.1986, s. 3. --------------------------------------------------